चिकित्सा शिविर में 340 मरीजों की जांच
बाली | बालीब्रह्माकुमारी राजयोग केंद्र निम्बेश्वर धाम पर रविवार को महिला दिवस के अवसर पर वरजूबेन कपूरचंद संघवी द्वारा 85वां निशुल्क नेत्र चिकित्सा शिविर आयोजित किया गया। शिविर में 340 मरीजों की जांच की गई। शिविर का शुभारंभ डॉक्टर दुर्गासिंह राठौड़ ने शिवलिंग पर माल्यार्पण, दीप प्रज्ज्वलन पूजा-अर्चना के साथ किया गया। इस मौके पर 49 लोगों का ऑपरेशन के लिए चयन हुआ, जिनको तलहटी आबूरोड ले जाया गया। सभी ऑपरेशन ग्लोबल अस्पताल आबूरोड एवं माउंट आबू में ही किए जाएंगे। इस अवसर पर नगर पालिका अध्यक्ष लखमाराम चौधरी, विजयराज चौधरी, भामाशाह प्रकाश जैन, मानाराम चौधरी, पूर्व पार्षद जीवाराम पालीवाल, गजेंद्रसिंह, रमेश कुमार, डॉ. अभिमन्युसिंह आदि मौजूद थे।
hin_Deva hin_Deva